Евразиа аҟыбаҩ злоу жәлар рҟазаратә аолимпиадаҿы "аестрадатә ашәа" аноминациала актәи аҭыԥи ахьтәы медали даԥсахеит Аԥснынтә афестиваль иалахәыз Ԥкьын Сабрина, иҳәеит "Жәлар рҟазаратә центр" аиҳабы Нури Кәарҷиа, арадио Sputnik ҭелла иаиҭоз аинтервиу аҿы.
Урыстәылатәи авиабаза "Хмеймими" Тартус иҟоу аматериал-техникатә еиқәыршәара апункти русура иацырҵоит атеррористцәа ржәылара анаԥдырҟәҟәаа ашьҭахь.
Аҳҭнықалақь зегьы аҿы аӡымҩангага хада аԥсахра ҳаҷуп, даара акрызҵазкуа усуроуп, убри иахҟьаны ҭыԥ-ҭыԥла ақалақь аҿы аӡы аанаҳкылалоит, иҳәеит "Аӡыканал" аинџьныр хада Мераб Анқәаб аҳҭнықалақь аӡы аҟамзаара атәы далацәажәауа.
Инал Арӡынба иахьатәи аамҭазы Урыстәылатәи Афедерациа Ахада Иусбарҭаҿ ИАР атәылақәеи, Аԥсни, Аахыҵ Уаԥстәылеи асоциал-економикатә усураҿы рнырразы адепартамент аиҳабыс дыҟоуп.
Лос-Анджелес имҩаԥысит "Золотой глобус" 75-тәи ацеремониа.
Аҭоурыхтә драма "Қьалашьбеи" автор Анзор Мықәба - аҭоурыхтә хҭыс ибзиан иааирԥшит. Ахәаԥшцәа уи ишахәҭоу ирызнаҳгап ҳәа сгәы иаанагоит, иҳәеит арадио Sputnik астудиаҟны Аԥсуа Ҳәынҭқарратә аҿар ртеатр аиҳабы, актер Аслан Еныкь, ажьырныҳәа 18- 19 рзы адраматә театр аҿы имҩаԥсыран иҟоу ақәыргыламҭа ҿыц далацәажәауа.
Адунеи ачемпионат ConIFA-2018 мҩаԥысраны иҟоуп лаҵарамза 31 2018 шықәса рзы, Лондон.
Украинатәи арадикалцәа Киево-Печератәи Алаврахь амҩақәа ркит.
Арадио Sputnik Аԥсны апроект "Агәалашәара амҩала" захьӡу аҿы Аԥсны Аџьынџьтәылатә еибашьра ахроника шәыдаагалоит, иара хацыркуп нанҳәа 14 2017 шықәса инаркны.
Аԥсуаа жәытә-натә аахыс пату ақәҵаны имҩаԥыргоит аныҳәарақәа. Урҭ аныҳәарақәа егьырҭ ажәларқәа излареиԥшым ахатә ҷыдарақәа амоуп. Уи атәы дазааҭгылоит аҵарауаҩ Арда Ашәба.
Ақырҭуа цәгьоуҩы Гьаргь Лукаа абахҭаҟнытә дахьоужьыз иахылҿиааз аҭыӡшәа азы лгәаанагара лҳәоит ажурналист Елеонора Коӷониаԥҳа.
"Игәыҳалалу ашәахьа" иҿыцу акциоуп ҳара ҳфонд азы, лҳәеит Sputnik арадиостудиаҟны Агәыҳалалратә фонд "Ашана" анапхгаҩы Мактина Џьынџьалԥҳа.
Акультура-гәыҳалалратә фонд "Ашана" адиректор Мактина Џьынџьалԥҳа акциа "Аҵаа Бабадус уҟала" аихшьаала ҟалҵеит.
Ианартәи ажәылара ибзиан ҳҽазыҟаҳҵароуп ҳәа азыӡбаны, заа аплан шьақәыргылан, аха аханатә уи хыбгалеит, иҳәеит арадио Sputnik астудиаҟны, аибашьраан Гәымсҭатәи афронт аҿы комиссарс иҟаз, Леон иорден занашьоу Лев Гыцба, ианартәи ажәылара игәаларшәауа.
Аԥсны Ақыҭанхамҩа аминистр ихаҭыԥуаҩ Владимир Дауров радио Sputnik аинтервиу анеиҭоз 2017 шықәса аихшьаалақәа азуны 2018 шықәсазтәи апланқәа дрылацәажәеит.
Изаамҭанытәиим Апарламент аилатәара мҩаԥысуеит иахьа, ажьырныҳәа 5 рзы, атеррорист Гьаргь Лукава ихараихыхра азҵаара инадҳәаланы.
Ԥсҳәы ақыҭа агеографиатә ҭагылазаашьа шыуадаҩугьы 2017 шықәса рзы иалыршахеит аӡыи афымцалашареи рзы ауадаҩрақәа рыӡбара, иҳәеит ақыҭа ахада Даниил Зыхәба.
2018 шықәсазы Аԥсны аҩнуҵҟа имҩаԥысран иҟоу аспорттә еицлабрақәа зегьы Аиааира амш 25 шықәса ахыҵра иазкхоит, ирацәаҩуп еиуеиԥшым аҳәынҭқаррақәа рҟынтә урҭ зхы рылазырхәырц зҭахугьы, иҳәеит арадио Sputnik Аԥсны астудиаҟны абаҩырҵәыреи аспорти рзы аҳәынҭқарратә еилакы ахантәаҩы Баграт Хәытаба.
Аԥсуа бызшәа аҿиараҿы иахьа ицәырҵуа ауадаҩрақәеи иара убас амилаҭ рыхдырреи рхатәы бызшәеи ҩныҵҟала ишеидҳәалоу атәы дазааҭгылоит Sputnik аналитик, ажурналист Нонна Ҭхәазпҳа.
Аԥсҭазаараҟны аԥҳәыс иналыгӡо ароль ҳаракуп. Аҩнреи, анреи инаваргыланы, аҭыԥҳацәеи, аҳәсеи ирылшоит аҳәынҭқарратәи акомерциатәи ус дуқәа рныҟәгара.